SALIBANDY

# YLEISTÄ

Sotilasurheiluliiton salibandymestaruuskilpailuissa noudatetaan Suomen Salibandyliiton sääntöjä sekä Suomen Sotilasurheiluliiton yleissääntöjä alla olevin poikkeuksin.

**2 OSALLISTUMISOIKEUS**

Jääkiekkomestaruuskilpailuun voivat osallistua Sotilasurheiluliiton rekisteröidyt jäsenseurat, jotka esiintyvät varuskunnan urheilijoiden nimellä. Jos samalta paikkakunnalta tulee useampi kuin yksi joukkue, nimetään ne XXXVU I, XXXVU II jne.

Lisäksi turnaukseen voivat osallistua Millog Oy, Puolustuskiinteistöt Oy ja Leijona Catering Oy edustaen organisaatiotaan.

**3** **EDUSTUSOIKEUS**

Edustusoikeus yleissääntöjen mukaisesti. Perheenjäsenillä ei ole osallistumisoikeutta.

**4** **MESTARUUSKILPAILUJEN JÄRJESTÄMINEN**

**4.1** **Kilpailukutsu**

Kilpailukutsu on julkaistava vähintään kuukautta aikaisemmin yleissääntöjen mukaisesti. Kutsu on hyväksytettävä kilpailuvaliokunnalla ennen sen julkaisua.

Kilpailukutsussa tulee noudattaa liiton kilpailukutsumallia.

**4.2 Otteluohjelma ja kilpailuohjeet**

Otteluohjelma ja kilpailuohjeet on julkaistava viikkoa ennen kilpailuja. Ennen niiden julkaisua ne on hyväksytettävä kilpailuvaliokunnalla.

## 4.3Varustus

Varusmiehet esiintyvät sotilasasussa tai yhtenäisessä urheiluasussa.

Kilpailusuorituksen aikana joukkueet esiintyvät yhtenäisissä numeroilla varustetuissa pelipaidoissa ja lyhyissä housuissa.

Pelaajien, jotka ovat syntyneet 1.1.1999 tai myöhemmin, on käytettävä otteluissa suojalaseja.

Kaikkien varusmiespelaajien on käytettävä otteluissa suojalaseja.

# TUOMARINEUVOSTO

Tuomarineuvosto perustetaan yleissääntöjen mukaisesti.

# KILPAILUT

## Yleistä

SotUL:n salibandymestaruuskilpailut ratkaistaan vuosittain jäljempänä esitetyn ottelujärjestelmän mukaisesti.

Kaikissa otteluissa on pidettävä pöytäkirjaa, jossa on oltava vähintään joukkueiden nimet, pelaajaluettelot, aika ja paikka sekä pöytäkirjan pitäjän että erotuomareiden nimet.

## Sarjat

### Henkilökunta

- lohkojaon esittää järjestävä seura (esityksen hyväksyy SotUL:n kilpailuvaliokunta).

### Ikämiehet

- 40 -vuotiaat ja vanhemmat

- maalivahti voi olla 35 v tai vanhempi

- naisten osallistumisella joukkueessa ei ole ikärajaa.  
- lohkojaon esittää järjestävä seura (esityksen hyväksyy SotUL:n kilpailuvaliokunta).

### Varusmiehet

- lohkojaon esittää järjestävä seura (esityksen hyväksyy SotUL:n kilpailuvaliokunta).

Järjestävä seura laatii turnauksen ottelujärjestelmän turnaukseen osallistuvien seurojen lukumäärän perusteella.

## Pistelasku

Mikäli lohkossa kahdella/useammalla on sama pistemäärä, ratkaistaan paremmuus

1. keskinäisen ottelun tuloksen perusteella

2. keskinäisten ottelujen tuloksien perusteella (pisteet)

3. keskinäisten ottelujen maalierolla

4. keskinäisten ottelujen tehtyjen maalien määrällä

5. keskinäisten ottelujen päästettyjen maalien määrällä

6. kaikkien ottelujen maalierolla

7. kaikkien ottelujen tehtyjen maalien määrällä

8. tuomarineuvoston suorittamalla arvonnalla

Pisteet jaetaan siten, että

- voitetusta ottelusta saa kolme (3) pistettä

- tasapelistä yhden (1) pisteen

- tappio jättää pisteittä (0)

Pudotus- tai pronssiottelun päättyessä tasan ratkaistaan paremmuus voittomaalikilpailulla sekä loppuottelu viiden (5) minuutin äkkikuolemaperiaatteella ja edelleen tarvittaessa voittomaalikilpailulla etukäteen kolmella (3) nimetyllä pelaajalla ja edelleen tarvittaessa pelaaja-pelaaja vastaan periaatteella.

## Peliaika ja aikalisä

- kaikissa otteluissa vähintään 2 x 12 tai 1 x 20 minuuttia ns. juoksevaa peliaikaa, jossa kello pysäytetään salibandyliiton sääntöjen mukaisesti, mutta ottelun kaksi (2) viimeistä minuuttia on tehokasta peliaikaa.

HUOM ! Tuomarilla on oikeus ajanpeluun tai muun syyn takia pysäyttää peliaika muulloinkin.

Aikalisä ( 30 sek)

- kaikissa otteluissa yksi (1) aikalisä / joukkue

## Erotuomarit

Otteluissa käytetään pääsääntöisesti SotUL:n erotuomariryhmää ja/tai salibandy-tuomarikurssin käyneitä erotuomareita. Kaikki ottelut pyritään tuomitsemaan kahdella tuomarilla.

SotUL:n erotuomariryhmän korvauksista sovitaan erikseen ennen mestaruuskilpailua erotuomariryhmän ja järjestäjien kanssa. Muiden mahdollisesti käytettävien tuomareiden sopimisen ja korvaamisen hoitaa kisajärjestäjä.

Erotuomariryhmän jäsen voi myös osallistua kilpailuun pelaajana / joukkueenjohtajana.

## Rangaistukset

Noudatetaan salibandyliiton hyväksymiä rangaistuksia. Pelaaja, joka saa PR3:n (entinen törkeä ottelurangaistus, TOR) ei saa pelata ennen kuin tuomarineuvosto on käsitellyt asian. Lisenssipelaajan ollessa kyseisessä tapauksessa on tuomarineuvoston tarvittaessa raportoitava myös Suomen Salibandyliittoa. Tarvittaessa tuomarineuvosto voi käsitellä myös muita rangaistuksia ja antaa lisärangaistuksia.

## Joukkueen koko

Joukkueeseen saa kuulua korkeintaan 20 henkilöä, joista yhden on oltava nimetty joukkueenjohtaja. Varusmiesjoukkueen joukkueenjohtaja on oltava henkilökuntaan kuuluva.

Johto- ja huoltohenkilöitä saa olla enintään viisi (5), jotka pitää olla nimetty osanottoluettelossa.

## Vastalauseet

Kirjallinen vastalause on jätettävä viimeistään 10 minuutin kuluttua ottelun päättymisestä tuomarineuvostolle. Vastalauseen voi esittää ainoastaan nimetty joukkueenjohtaja.

## Luovutukset

Jos joukkue luopuu kilpailuista tai ilman pätevää syytä ei siihen osallistu, jää osanottomaksu järjestäjälle.

Ottelun luovuttamisessa toimitaan salibandyliiton sääntöjen mukaan. Eli jos joukkue joutuu luovuttamaan ottelun, on lopputulos 5–0 ei-rikkoneen joukkueen hyväksi tai saavutettu tulos, mikäli tämä on edullisempi ei-rikkoneelle joukkueelle.